钦定古今图书集成/理学汇编/学行典/第173卷 > 毛凤起
## 钦定古今图书集成/理学汇编/学行典/第173卷 > 毛凤起

按《黄州府志》：“毛凤起，字瑞东，少习举子业，后厌弃之，
励志圣贤之学。闻王阳明倡道东南，往从之归，讲学
授徒，作《心学图》《致知说》以淑人士。嘉靖壬辰，诏举贤
臣敦行遗逸之士，有司以凤起应，辞不就。邑令陈子
文为建道峰书院以居，就教者益众。凤起德性和易，
志行高洁，孝友敦睦，老而弥笃。”